ఐటిఎ చైర్మన్ ఉమామహేశ్వర రావుఒంగోలు (ఆంధ్రజ్యోతి): జిఎస్టిలో పొగాకుపై 28 శాతం పన్ను విధిస్తే, పొగాకు పరిశ్రమ మనుగడ ప్రశ్నార్ధకం అవుతుందని భారత పొగాకు రైతుల సంఘం (ఐటిఎ) అధ్యక్షుడు మిట్టపల్లి ఉమామహేశ్వర రావు ఆందోళన వ్యక్తం చేశారు. శుక్రవారం నాడిక్కడ  రైతు ప్రతినిధులతో సమావేశం నిర్వహించి జిఎస్టితో వ్యాపారులు, రైతులు, పరిశ్రమ ఎదుర్కొనే ఇబ్బందులను వివరించారు. పొగాకుపై జిఎస్టి విధింపునకు సంబంధించి పొగాకు బోర్డు వద్ద ఎలాంటి సమాచారం లేదని, అయితే ఒక కేటగిరీలో 5 శాతం, మరో కేటగిరీలో 28 శాతం పన్ను విధించేందుకు ప్రతిపాదనలు సిద్ధం చేసినట్లు తెలిసిందన్నారు. పొగాకు వ్యవసాయ ఉత్పత్తి కావడమే కాకుండా ఎగుమతులు చేసే పంట కావడం వల్ల మినహాయింపు ఉందని, అలాంటిది ఇప్పుడు 28 శాతం పన్ను విధిస్తే మొత్తం ఈ రంగ ఉనికే ప్రమాదంలో పడుతుందని అన్నారు. సాధారణ లాభాలతో ప్రస్తుతం విదేశాలకు ఎగుమతి చేస్తుండగా అంత మొత్తం పన్ను విధిస్తే అనివార్యంగా ఆ మేర రైతులకు ఇచ్చే ధరలు తగ్గించడం తప్ప వ్యాపారులకు మరో మార్గం ఉండదన్నారు.
ita chairman umamaheshwara ravungolu (aandhrajyoti): jstlo pogaakupai 28 saatam pannu vidhiste, pogaaku parisrama manugada prasnaardhakam avutundani bhaarata pogaaku raitula sangham (ita) adhyakshudu mittapalli umamaheshwara raavu aandolana vyaktam chesaru. sukravaaram nadikkada  raitu pratinidhulatho samavesam nirvahinchi jstito vyaapaarulu, raitulu, parisrama edurkone ibbandulanu vivarinchaaru. pogaakupai jst vidhimpunaku sambandhinchi pogaaku bordu vadda elanti samacharam ledani, ayithe oka ketagireelo 5 saatam, maro ketagireelo 28 saatam pannu vidhinchenduku pratipaadanalu siddham chesinatlu telisindannaaru. pogaaku vyavasaaya utpatti kavadame kakunda egumatulu chese panta kaavadam valla minahaayimpu undani, alantidi ippudu 28 saatam pannu vidhiste mottam ee ranga unike pramaadamlo padutundani annaru. saadhaarana laabhaalato prastutam videsaalaku egumati chestundagaa anta mottam pannu vidhiste anivaaryamgaa aa mera raitulaku iche dharalu tagginchadam tappa vyaapaarulaku maro maargam undadannaru.